প্রবীণ শিল্পীর শারীরিক অবস্থা নিয়ে চিন্তিত চিকিত্সকরাও। এই বয়সে তিনি চিকিত্সায় কতটা সাড়া দেবেন তা নিয়েও শঙ্কা রয়েছে। দ্বিজেনবাবুর চিকিত্সায় গঠিত হয়েছে মেডিক্যাল বোর্ড। শিল্পীকে নিবিড় পর্যবেক্ষণে রেখেছেন তাঁরা। 
 নিজস্ব প্রতিবেদন: গুরুতর অসুস্থ গায়ক দ্বিজেন মুখোপাধ্যায়। শনিবার তাঁকে এসএসকেএম হাসপাতালের আইটিইউতে ভর্তি করেন পরিবারের সদস্যরা। চিকিত্সকরা জানিয়েছেন, নিবিড় পর্যবেক্ষণে রাখা হয়েছে তাঁকে।  ফুসফুসে সংক্রমণের কারণে শ্বাসকষ্টজনিত সমস্যায় ভুগছিলেন দ্বিজেনবাবু। বেশ কিছুদিন চিকিত্সা করিয়ে কিছুদিন আগে হাসপাতাল থেকে বাড়ি যান তিনি। শনিবার সকালে ফের তাঁর শারীরিক অবস্থার অবনতি হয়। বেলা ১১টা নাগাদ তাঁকে এসএসকেএম হাসপাতালে নিয়ে যান পরিজনরা।  প্রবীণ শিল্পীর শারীরিক অবস্থা নিয়ে চিন্তিত চিকিত্সকরাও। এই বয়সে তিনি চিকিত্সায় কতটা সাড়া দেবেন তা নিয়েও শঙ্কা রয়েছে। দ্বিজেনবাবুর চিকিত্সায় গঠিত হয়েছে মেডিক্যাল বোর্ড। শিল্পীকে নিবিড় পর্যবেক্ষণে রেখেছেন তাঁরা।